Сүндет Мұратбекұлы Сейітов

Сүндет Мұратбекұлы Сейітов (3 қазан 1998 жыл, Ташкент облысы, Шыназ ауданы, Өзбекстан Республикасы) — қазақстандық ақын, жазушы, аудармашы. Қазақстан Жазушылар одағының және АҚШ Авторлар гильдиясының мүшесі . Өмірбаяны * 2005 жылы Шыназ ауданында Амангелді Иманов атындағы орта мектептің табалдырығын аттайды. * 2007 жылы Шымкент қаласына қоныс аударған. Сол жылдан бері Шымкент қаласының тұрғыны. * 2007-2008 жылдары Келес ауданы С. Саттаров ауылындағы Ы. Алтынсарин атындағы жалпы орта мектебінде оқыды. * 2008-2010 жылдары Шымкент қаласындағы №83 жалпы орта мектебінде оқиды. 2011-2014 жылдар аралығында Батырбек Өтеп атындағы дарынды балаларға арналған облыстық "Өнер" мектеп-интернатында оқып, сол мектептің түлегі болды. * 2014-2017 жылдар аралығында М. Сапарбаев атындағы "Парасат" колледжінде білім алған. * 2017-2022 жылдар аралығында Орталық Азия инновациялық университетінің түлегі. Педагогика факультеті "Филология" кафедрасы. * 2012 жылы Ұлыбритания ның Лондон қаласына оқуға шақырту алады, түрлі себептерге байланысты оқудан бас тартады. * 2018 жылы республикалық жазба ақындар мүшәйрасының жеңімпазы болып, әл-Фараби атындағы ҚазҰУ-дың грантын жеңіп алды. Қазіргі таңда Шымкент қаласы әкімдігінде қызмет етеді. Шығармашылығы * «Тәубе» жыр жинағы: 2017 жыл, Алматы; * "Ұмытпас" жыр жинағы. 2022 жыл, Мазмұндама баспасы, Алматы. Орта ғасырдағы Бұхара хандығы билеушісі Мұхаммед Шайбани ханның ғазалдары мен Хофиз Хоразми, Мухаммад Солих ақындардың диуандарын шағатай тілінен аударған. Ақынның шығармашылығы жайлы Есенғали Раушанов, Исраил Сапарбай, Мархабат Байғұт, Аманхан Әлімұлы, Тыныштықбек Әбдікәкімұлы, Бақытжан Алдияр, Әлібек Шегебай, Қалқаман Сарин, Зылиха Жантасова, Абылай Есімбай сынды көрнекті ақын-жазушылар пікір білдірген. Еңбек жолы * 2015-2016 жыл — Республикалық «Ел бірлігі» газеті – тілші; * 2016 жылдан бері «Шам» әдеби шығармашылық орталығының төрағасы; * 2017-2018 жыл — Республикалық «Қазығұрт» әдеби журналы – тілші; * 2018 жыл — Қалалық Отбасы, балалар және жастар істері басқармасы «Жастар ресурстық орталығы» - қызметкер; * 2019 жыл — Шымкент қаласының жұмыспен қамту және әлеуметтік қорғау басқармасының баспасөз хатшысы. * 2024 жыл — А. Пушкин атындағы қалалық әмбебап кітапханасының қызметкері Марапаттары * Халықаралық Мұхтар Әуезов атындағы «Құрмет» грамотасының иегері (Мәскеу қаласы, 2013 жыл) * Шымкент қаласы әкімінің «Үздік жыл ақыны» премиясының 2 дүркін иегері (Шымкент, 2013-2018 жыл) * Республикалық Мұқағали Мақатаев атындағы жыр мүшәйрасының 4 дүркін лауреаты (2012, 2013, 2014, 2016 жылдары, Алматы) * Республикалық «Күз мереке» әдеби байқауының 2 дүркін лауреаты (2012-2013 жылдары, Алматы) * Республикалық «Жұлдызға жол» байқауының жүлдегері (2013 жыл, Шымкент) * Республикалық Жамбыл Жабаев атындағы жыр мүшәйрасының жүлдегері (2016 жыл, Шымкент) * Республикалық «Шырайлым – Шұбайқызыл » жыр мүшәйрасының жеңімпазы (2018 жыл, Түркістан облысы) * Облыстық Әбілда Аймақ атындағы жыр мүшәйрасының 2 орын жүлдегері (2016 жыл, Шымкент) * ТҮРІКСОЙ, Халықаралық «Түркістан – ер түріктің бесігі» жыр мүшәйрасының жүлдегері (2017 жыл, Түркістан). * Түркия Республикасы Халықаралық ТҮРІКСОЙ ұйымының «Алғыс хатымен» марапатталды (2017 жыл, Түркістан) * Республикалық “Мен жастарға сенемін” жыр мүшәйрасының бас жүлдегері * Ақпарат және қоғамдық даму министрінің алғыс хатымен марапатталған (2018 жыл, Астана қаласы ) Сілтемелер * https://adebiportal.kz/kz/news/view/3128 * https://abai.kz/post/91618 *[https://www.facebook.com/sundet.seitov.3 Профилі]